Ana Aslan

**Ana Aslan** (1 de jeneru de 1897 - 20 de mayu de 1988) fue una científica rumana, pionera en geriatría i gerontología. Destapó que la procaina contieni elementus clavi que previenin l'avenjantamientu, amás de deseñal diferentis curijus antiavejantamientus. La su obra, inque controvertia, considera-se sencialmenti emportanti.

## Biografía
Tuvu nacencia en Braila (Rumania) en 1897, siendu l'ija más nueva de Sofia i Mărgărit Aslan, una familia de intelectualiss i licenció-se en meicina en 1922 pola Nuversidá de Bucarest, doctorándo-se dos añus endispués. Trabajó en destintus laboratorius, aportandu a sel professora en destintus centrus, dentre ellus, la Nuversidá de Meicina i Farmacia Victor Babeș de Timișoara.

En 1949 fue jefa de seción del Estitutu de Endocronología de Bucarest i en 1958 fundó el Estituto de Geriatría i Gerontología de Bucarest, de fama mundial, con adolecíus de tol espeutru social: Charles De Gaulle, John F. Kennedy, Konrad Adenauer, Mao Zedong, Francisco Franco, Nikita Jruschov, Salvador Dalí, Pablo Picasso, Sylvester Stallone, Marlene Dietrich, Charles Chaplin, Marilyn Monroe, Pablo Neruda, Miguel Ángel Asturias, Wallis Simpson...

Ana Aslan acebió una treintena de premius mundialis, comu el otorgau en 1952 pola Organización Mundial de la Salud. En 1977 desenvolvió en Cuba un trabaju juntu alos dotoris Israil Brekhman (unu delos pairis delos Adaptógeno) i Raimundo Torres Díaz (destapaol delos Inmunoterápicus cubanos) bautizau conel nombri de "Longevidad con Calidad".

Murió en Bucarest en 1988.

## Obra científica: el GH-3
En 1946, Ana Alsan destapó que la procaina, un anestésicu gastau polos dentistas, contenía abondas propiedais terapéuticas. Comu en 1949 Aslan acebió la embajá del gobierno rumano de tratal a excombatientes dela Segunda Guerra Mundial, pudu compruebal los efeutus positivus que tenía esti componenti i tras deseñal destintos produtus, en 1952 cria el Gerovital H3, capas d'aportal los nutrientis necessarius pa reparal i/o renoval las cédulas avejantás o dañás. Amás, dilata i limpia las arterias, consiguiendu que más ossígenu aporti a las cédulas i tejius muscularis, en 1976 en Cuba juntu a los dotoris Raimundo Torres Díaz i Israel Brekhman desenvolvi unu delos mejoris tratamientus antiavejantamientu conociu comu "Longevidá con Caliá", que fue destinau a dirigentis delos paísis socialistas dela época denominándu-se comu "secretu d'estau".

Prencipió a fabrical-se el Gerovital de forma industrial, por mé de la patente, a partil de 1958. Numberosus cosméticus i produtus farmacéuticus llevan la su fórmula, que acontinúa siendu secretu d'estau.

Los sus destapamientus ofreçun una resistencia contra el seroju, el transíu, los dolíus muscularis i l'
estrés. Aludia la memoria i las capacidais intelectualis; tamién reduci el arriegu de malotias cardíacas, assín comu el umoris, la osteoporosis, la horria, alergias i, por supuestu, las arrugas.

## Referencias

## Referencias

* https://web.archive.org/web/20241219151942/http://www.rumtor.com/personajesfamososrumanos.html
* Mujer Actual
* http://www.canalwoman.com/blog/ana-aslan-y-su-famoso-tratamiento-antiedad/ Archivado el 20 de noviembre de 2008 en Wayback Machine.
* https://web.archive.org/web/20120116120637/http://www.lanacion.com.ar/834630-el-misterio-de-la-doctora-aslan Archivado el 16 de enero de 2012 en Wayback Machine.
* http://www.elpais.com/articulo/ultima/ASLAN/_ANA/doctora/rumana/Ana/Aslan/elpepiult/19810109elpepiult_2/Tes
* https://mujeresconciencia.com/2018/08/21/ana-aslan-luchando-contra-el-envejecimiento/

## Bibliografía

* Ana Aslan. Contra la vejez. Ediciones  Martínez Roca,1986.
* Mircea Dumitru y Magdalena Ionescu. Vida y obra de la famosa Ana Aslan. Editorial Diana, México, 1993.
* Ann Beveridge. Guía para mantenerse joven. Los métodos y tratamientos de las mejores clínicas de todo el mundo. Ediciones Martínez Roca, 1981.
* Doctores Ana Aslan y Raimundo Torres Díaz, Desarrollo del Proyecto "Longevidad con Calidad" que superó a los tratamientos del Gerovital. Editorial de la Facultad de Medicina Cuba, 1977.

## Atijus p'ahuera

* Sitio oficial "Ana Aslan" Instituto de Gerontología y Geriátrica

* Ana Aslan, Encyclopedia de Rumania (en rumano)

* Ana Aslan en el programa de La 2 (TVE) *A fondo*, con Joaquín Soler Serrano.